- Hindi News
- National
- 214 स्कूलों में इस गर्मी भी नहीं लगेंगे चापाकल, पानी के लिए तरसेंगे बच्चे
214 स्कूलों में इस गर्मी भी नहीं लगेंगे चापाकल, पानी के लिए तरसेंगे बच्चे
सुनील कुमार सिन्हा| चाईबासा
गर्मीकी दस्तक के साथ ही कई चापाकल अभी से जवाब देने लगे हैं। इससे सबसे ज्यादा परेशानी सरकारी स्कूलों में पढ़ने वाले बच्चों को हो रही है। जिले के विभिन्न प्रखंडों के 2208 प्राथमिक मध्य विद्यालयों के करीब 20 हजार बच्चों को स्कूल कैंपस में पानी उपलब्ध नहीं हो पाता है। ऐसे में इन बच्चों को पीने के पानी के लिए रोजाना मशक्कत करनी पड़ती है। इतना ही नहीं मध्याह्न भोजन तैयार करने के लिए भी जरूरत का पानी बच्चों को ही लाना पड़ता है। एक ओर जहां सरकार ने विद्यालय भवन उसके कैंपस पर करोड़ों रुपए खर्च किए हैं, वहीं जिले के 214 स्कूलों में आज तक हैंडपंप नहीं लगाया जा सका है। करीब 94 स्कूलों में चापाकल तो हैं, लेकिन वे लंबे समय से खराब पड़े हैं। ऐसे में स्कूली बच्चों को रोजाना पानी के लिए परेशानी उठानी पड़ती है। फिलहाल शिक्षा विभाग ने पेयजल स्वच्छता विभाग को बिना हैंडपंप के चल रहे स्कूलों खराब पड़े चापाकल की सूची उपलब्ध कराई है, लेकिन पेयजल स्वच्छता विभाग के पास फंड उपलब्ध नहीं है। इसलिए इस साल भी स्कूलों में हैंड पंप लगने की संभावना कम ही है।
सप्लाई वाटर से पानी पहुंचाने की होगी कोशिश
पेयजलस्वच्छता विभाग के अधिकारियों की मानें तो फंड के अभाव में नया चापाकल गाड़ने का काम बंद है। हालांकि विभाग का दावा है कि बड़ी योजना के तहत स्कूलों में सप्लाई वाटर को पाइप से पहुंचाया जाएगा।
^पिछले साल से चापाकल गाड़ने के लिए विभाग के पास फंड का अभाव है। इस बार भी इस मद में फंड नहीं है। हालांकि लोगों तक पानी पहुंचाने के लिए बड़ी जलापूर्ति योजनाएं लाई जा रही हैं। जिन स्कूलों में पेयजल की समस्या है, वहां पाइप लाइन पहुंचाकर पानी उपलब्ध कराया जाएगा। हर प्रखंड में चापाकल मरम्मत कराने के लिए एक- एक गाड़ी घूम रही है। इन गाड़ियों के माध्यम से स्कूलों के खराब चापाकलों को दुरुस्त कराया जा सकता है। सुनील कुमार, कार्यपालक अभियंता, पेयजल एवं स्वच्छता विभाग
फैक्ट फाइल
18कुलप्रखंड
2208कुलस्कूल
2.40लाखकुल बचें
214हैंडपंप विहीन स्कूल
94खराबहैंड पंप वाले स्कूल
स्कूलों में चापाकलों की मौजूदा स्थिति
प्रखंडस्कूलों की जहां हैंड पंप जहां संख्या नहीं हैं खराब हैं
आनंदपुर100 5 ---
बंदगांव 184 23 ---
चक्रधरपुर 223 12 2
गोइलकेरा 158 19
गुदड़ी 81 30 1
हाटगम्हरिया 112 7 16
जगन्नाथपुर 151 26 4
झींकपानी 49 --- ---
खूंटपानी 125 9 17
कुमारडुंगी 73 9 11
मंझारी 88 7 3
मझगांव 98 13 1
मनोहरपुर 169 4
नोवामुंडी 130 16 6
चाईबासा सदर 118 3 12
सोनुवा 129 17 3
तांतनगर 98 4 14
टोंटो 122 10 9
पीते हैं गड्ढे तालाब का पानी
पानीके अभाव में सबसे ज्यादा परेशानी हाटगम्हरिया, खूंटपानी, बंदगांव, गुदड़ी तांतनगर प्रखंड के सरकारी स्कूलों में पढ़ने वाले बच्चों को होती है। जाड़े के मौसम में तो काम किसी तरह चल जाता है, लेकिन बारिश गर्मी में इन्हें काफी परेशानी झेलनी पड़ती है। गर्मी में बच्चों को गढ्डा या तालाब के पानी का सहारा लेना पड़ता है।
tgl_Latn sot_Latn hin_Deva hin_Deva mar_Deva hin_Deva hin_Deva hin_Deva hin_Deva kas_Deva bho_Deva kas_Deva hin_Deva kas_Deva hin_Deva hin_Deva hin_Deva bho_Deva bho_Deva bho_Deva mag_Deva bho_Deva bho_Deva mai_Deva bho_Deva bho_Deva bho_Deva hin_Deva bho_Deva awa_Deva mar_Deva mar_Deva mai_Deva mar_Deva bho_Deva hin_Deva hin_Deva